**ODGOVORI NA NAJČEŠĆE POSTAVLJENE UPITE**

**u svezi s Javnim pozivom za prikupljanje prijava za odobravanje i dodjelu financijskih sredstava za subvencioniranje određenog iznosa, a najviše do visine najniže neto plaće u F BiH, poreza na dohodak i posebnih naknada za mjesece dio ožujka, travanj i svibanj 2020. godine**

Kako bismo korisnicima olakšali prijavu na Javni poziv za prikupljanje prijava za odobravanje i dodjelu financijskih sredstava za subvencioniranje određenog iznosa, a najviše do visine najniže neto plaće u F BiH, poreza na dohodak i posebnih naknada za mjesece dio ožujka, travanj i svibanj 2020. godine, Povjerenstvo Vlade HNŽ-K dostavlja odgovore na najčešće postavljene upite:

1. **Do kada traje Javni poziv?**

Javni poziv objavljen je 1.7.2020. godine u dnevnim tiskovinama: „Večernji list“, „Dnevni list“, „Oslobođenje“ i „Dnevni avaz“, kao i na web stranici Vlade HNŽ-K. Rok za prijavu po istom je 15 dana od dana objave.

1. **Tko sve može aplicirati na Javni poziv i koji su uvjeti?**

Aplicirati mogu sve pravne i fizičke osobe odnosno obrti koji ispunjavaju kriterije po Javnom pozivu:

* da im je zapovijedima stožera civilne zaštite zabranjen rad u cijelosti zbog posljedica uzrokovanih epidemijom COVID-19;
* da im je osnovna djelatnost turizam i ugostiteljstvo, koju obavljaju sukladno Zakonu o turističkoj djelatnosti i Zakonu o ugostiteljskoj djelatnosti HNŽ-K, kojima je djelomično zabranjen rad-klasifikacija 55 i 79,
* uz uvjet da su izmirili obveze za doprinose i porez na dohodak uz isplaćene plaće zaključno s veljačom 2020. godine, a da je zadržan broj prijavljenih djelatnika u vrijeme zabrane rada za mjesec za koji se vrši prijava.

1. **Tko ne može aplicirati na ovaj Javni poziv?**

Na ovaj Javni poziv ne mogu aplicirati: javna poduzeća, banke i druge financijske organizacije, osiguravajuća društva, javne institucije, tijela uprave, organi i jedinice lokalne samouprave.

1. **Može li se aplicirati na Javni poziv ako se šifra djelatnosti ne nalazi na Listi zabranjenih djelatnosti?**

Ukoliko se šifra djelatnosti ne nalazi u Obrascu 2 LZD (Lista zabranjenih djelatnosti u Excel tablici), a rad je bio zabranjen sukladno zapovijedima kriznih stožera civilne zaštite, možete aplicirati na Javni poziv.

Na web stranicama Uprave za civilnu zaštitu HNŽ-K i Vlade HNŽ-K možete pronaći narečene zapovijedi koje ćete isprintati i priložiti uz prijavu kao dokaz o zabrani rada poslovnog subjekta.

1. **Što se podrazumijeva pod specifikacijom broja prijavljenih uposlenika sa stanjem na dan 31. 3. 2020. godine (prijava za ožujak), 30. 4. (prijava za travanj) i 31. 5. (prijava za svibanj) za koje se traži isplata po ovom Javnom pozivu?**

To je dokaz da je poslodavac u vrijeme trajanja zabrane rada zadržao broj prijavljenih radnika za mjesec za koji podnosi prijavu. U tu svrhu može se dostaviti:

Obrazac 2001. i Obrazac MIP 1023 ovjeren od Porezne uprave (prijamni pečat ili DLN broj) za mjesec za koji se traži isplata

ili

Listu osiguranih osoba za obveznike izdanu od strane Porezne uprave F BiH za ID broj poslovnog subjekta koji traži subvenciju

ili

Specifikaciju o broju prijavljenih zaposlenika potpisanu i ovjerenu pečatom od strane tvrtke uz Izjavu da dostavljena Specifikacija o broju prijavljenih zaposlenika na dan 31.3., 30.4. i 31.5. (ovisno za koji se mjesec prijavljuje) odgovara podacima iz evidencije Porezne uprave. Tu Izjavu potrebno je ovjeriti kod notara ili ovlaštene općinske službe.

1. **Trebaju li preslike ID broja, rješenja o registraciji, rješenja o razvrstavanju djelatnosti, ugovora o transakcijskom računu, preslike obrazaca 2002, 2001 biti ovjerene od strane nadležnoga organa?**

Kako bi se pravnim i fizičkim osobama omogućilo što jednostavnije apliciranje na Javni poziv, preslike dokumenata koje se prilažu uz prijavu na Javni poziv nije potrebno ovjeravati. Iznimka je Izjava uz Specifikaciju o broju prijavljenih zaposlenika (pogledati odgovor na upit pod točkom 5.). Povjerenstvo Vlade HNŽ-K, sukladno točki 6. Javnog poziva, vrši provjeru svih podataka narečenih u dostavljenim dokumentima podnosioca prijave.

1. **Je li na Zahtjevu odnosno Obrascu 1 ZSP u dijelu II – Izjava potrebno sačiniti svaku izjavu zasebno, ovjeriti matičnim pečatom i potpisom te priložiti uz Zahtjev?**

Na Obrascu 1 ZSP u dijelu II-Izjava nije potrebno sačiniti svaku izjavu zasebno, budući da je ona sastavni dio Obrasca 1 ZSP. Dakle, potpisujete i ovjeravate samo Obrazac 1 ZSP.

**8. Što ako je uposleniku prestao ugovor o radu zbog isteka vremena na koji je zaključen?**

Potrebno je dostaviti presliku ugovora o radu na određeno vrijeme i presliku odluke/rješenja o prestanku radnog odnosa.

**9. Mogu li se vlasnici obrta prijaviti na ovaj Javni poziv?**

Vlasnici obrta, ukoliko nemaju zaposlenih, imaju pravo apliciranja na Javni poziv.

**10. Mogu li se subjekti koji obavljaju djelatnost sezonski, a kojima je zabranjen rad, prijaviti za subvenciju?**

Sezonski obrti se mogu prijaviti za subvenciju.

**11. Kome se šalju prijave na Javni poziv?**

Prijave se šalju nadležnim ministarstvima sukladno osnovnoj djelatnosti koju poslovni subjekt obavlja. Adresa i svi podaci nalaze se u Obrascu 2 LZD, kako je i navedeno u tekstu Javnog poziva.

**12. Kada se dostavlja izvješće o utrošku sredstava odobrenih po ovom Javnom pozivu?**

Izvješće se dostavlja nadležnom ministarstvu u Vladi HNŽ-K (onomu kome ste podnijeli prijavu) s dokumentima na propisanom obrascu (Obrazac 3 IUS), najkasnije u roku do 30 (trideset) dana od dana uplate sredstava. Izvješća se mogu dostaviti osobno, poštom ili skenirana na e-mail.